REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-20-4

Ivanić-Grad, 04. veljače 2020.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

**PREDMET: Prijedlog Odluke o davanju suglasnosti na zaključenje Ugovora o prijenosu imovine**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**O D L U K E**

**o davanju suglasnosti na zaključenje Ugovora o prijenosu imovine**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se Tihana Vuković Počuč, pročelnica Upravnog odjela za lokalnu samoupravu, pravne poslove i društvenu djelatnost.

S poštovanjem,

GRADONAČELNIK :

Javor Bojan Leš, dr.vet.med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19 ), čl. 101. Zakona o cestama ( NN 84/11, 22/13, 54/13, 148/13, 92/1 i 110/19 ) i članka 35. Statuta Grada Ivanić-Grada (Službeni glasnik, broj 02/14, 01/18) Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2019. godine donijelo je sljedeću

**O D L U K U**

**o davanju suglasnosti na zaključenje Ugovora o prijenosu imovine**

Članak 1.

Prijedlogom Ugovora o prijenosu imovine između Vodoopskrbe i odvodnje Zagrebačke županije d.o.o., Zagreb, Koledovčina ulica 1, OIB: 54189804734 kao prenositelja i Grada Ivanić-Grada kao stjecatelja prenosi se na Grad Ivanić-Grad dugotrajna imovina knjigovodstvene vrijednosti 1.122.321,43 kn koja se odnosi na projekt sanacije Ulice Donja Poljana.

Članak 2.

Dugotrajna imovina iz čl. 1. ove Odluke nerazvrstana je cesta, predstavlja javno dobro u općoj uporabi i prenosi se bez naknade.

Članak 3.

Ovlašćuje se Gradonačelnik za potpis Ugovora o prijenosu imovine i na poduzimanje svih radnji potrebnih za provedbu ove Odluke.

Članak 4.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti na zaključenje Ugovora o prijenosu imovine |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19), čl. 101. Zakona o cestama ( NN 84/11, 22/13, 54/13, 148/13, 92/1 i 110/19 ) i članka 35. Statuta Grada Ivanić-Grada (Službeni glasnik, broj 02/14, 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17), čl. 101. Zakona o cestama ( NN 84/11, 22/13, 54/13, 148/13, 92/1 i 110/19 ) i članka 35. Statuta Grada Ivanić-Grada (Službeni glasnik, broj 02/14, 01/18).

Odredbama čl. 101. st. 1. Zakona o cestama propisano je kako su nerazvrstane ceste javno dobro u općoj uporabi u vlasništvu jedinice lokalne samouprave na čijem se području nalazi, te slijedom navedenoga imovina koja je predmetom prijedloga Ugovora o prijenosu imovine ne može biti u vlasništvu Vodoopskrbe i odvodnje Zagrebačke županije d.o.o. ( dalje VOIZŽ d.o.o. ) čija je djelatnosti sukladno odredbama Zakona o vodama ( NN 66/19 ) isključivo djelatnost javne vodoopskrbe i djelatnost javne odvodnje.

Skupština VOIZŽ d.o.o. na svojoj 12. sjednici održanoj 06.06.2019. i 14. sjednici održanoj dana 18.12.2019. donijela je Odluke kojima je prihvaćen prijedlog da se radi isknjiženja iz poslovnih knjiga VOIZŽ d.o.o.-a prenese imovina kojom se ne obavlja djelatnost javne vooopskrbe i javne odvodnje.

Imovina koja je predmetom prijedloga ugovora predstavlja u naravi nerazvrstane ceste kojima pripadaju i nogostupi i pješački hodnici, koje su temeljem odredaba čl. 101. st. 1. Zakona o cestama vlasništvo jedinice lokalne samouprave.

Predmetna dugotrajna imovina prenosi se bez naknade prema knjigovodstvenoj vrijednosti iz poslovnih knjiga VOIZŽ d.o.o.

Sukladno odredbama čl. 97. st. 4.) Zakona o cestama ( NN 84/11, 22/13, 54/13, 148/13, 92/14 i 110/19 ) prijenos cesta ne predstavlja isporuku prema propisima kojima se uređuje oporezivanje.